open-index/open-wikipedia-markdown huggingface dataset:
Jeff Hawke

***Jeff Hawke*** on Sydney Jordanin piirtämä englantilainen science fiction -sarjakuva. Sitä julkaistiin Daily Express -lehdessä vuodesta 1954 vuoteen 1975.  Suomessa sarjakuvaa julkaisi Agentti X-9 -lehti ja myöhemmin albumeina kustannusyhtiö Jalava. 

Erityisesti Italiassa ja Pohjoismaissa *Jeff Hawkea* pidetään yhtenä tärkeimmistä tieteissarjakuvista. Se saavutti suurimman suosion muun muassa Espanjassa ja Ruotsissa, vaikka sitä julkaistiin alun perin englanninkielisessä sanomalehdessä.

## Henkilöt

Nimihahmo Jeff Hawken lisäksi sarjakuvassa ei esiinny monia muita henkilöitä. Tässä kuitenkin joitain heistä:

**Jeff Hawke*: Entinen lentäjä, jolla on erinomainen tieteen ja arkeologian tuntemus. Yleensä hänellä on yllään hillitty puku ja solmio, paitsi jos hänet pakotetaan käyttämään avaruuspukua.
**Laura*: Jeff Hawken tyttöystävä.
**Mac McLean*: Kanadalainen ilmavoimien lentäjä, joka auttaa Hawkea monissa tilanteissa. Hän on yksi sarjakuvan harvoista ihmishahmoista.
**Chalcedon*: Jättiläismäinen humanoidi ja ilkeä sekä ylimielinen tähtienvälinen rikollinen.

## Suomennetut albumit
* 
* 
* 
* 
* 

## Lähteet

## Aiheesta muualla
* Epäviralliset ''Jeff Hawke'' -fanisivut. 
* ''Jeff Hawke''/''Sydney Jordan'' (listaus suomeksi ilmestyneistä julkaisuista).
* ''Jeff Hawke - Ihmiskoe'' (Art House, blogi)
Dysgrafia

**Dysgrafia** (tai **agrafia**) on keskushermostoperäinen **kirjoitushäiriö**, joka esiintyy usein lukemisen erityisvaikeuden (dysleksia) tai muiden oppimishäiriöiden yhteydessä. Sen ilmenemistapoja voi olla esimerkiksi:

* Kirjoitusvirheet, jolloin kirjaimet ovat vääriä tai puuttuvat peräti kokonaan.
* Kirjainten kääntyminen peilikuviksi, jolloin esimerkiksi b ja d sekoittuvat.
* Laajempina tekstin tuottamisen ongelmina, jolloin tekstistä puuttuu tavuja, sanoja tai lauseita, tai koko tekstin jäsentäminen on muuten hankalaa.

Dysgrafia ei ole merkki älyllisestä jälkeenjääneisyydestä, eikä vaikuta muutoin ilmenevään lahjakkuuteen. Sen vuoksi dysgrafiasta kärsivälle olisi tärkeää luoda uskoa ja halua oppimiseen muilla osa-alueilla. Dysgraafikolla on oikeus tukitoimenpiteisiin oppimisympäristössään, ja hänellä on oltava mahdollisuus tutustua ja omaksua vaihtoehtoisia oppimismenetelmiä tai ilmaisutapoja.

Lukemisen ja kirjoittamisen häiriöistä esiintyvyys noin 10 % lapsista ja noin 6 % aikuisista.

## Katso myös
* Afasia
* Laskemiskyvyn erityisvaikeus
* Erilaisten oppijoiden liitto
Setälän senaatti

**Setälän senaatti** oli viimeinen Suomen suuriruhtinaskunnan senaatti. Se aloitti Tokoin senaatin pohjalta 8. syyskuuta 1917. Sitä on kutsuttu tynkäsenaatiksi, koska sosiaalidemokraattien edustajien lähdettyä Tokoin senaatista jäivät senaattiin Nuorsuomalaisesta puolueesta E. N. Setälä ja Rudolf Holsti (kamari- ja sosiaalitoimituskunnan vt. päällikkö), Suomalaisesta puolueesta Antti Tulenheimo (talousneuvoston jäsen ja oikeustoimituskunnan päällikkö) ja Allan Serlachius sekä Ruotsalaisesta puolueesta Leo Ehrnrooth (Kauppa- ja teollisuustoimituskunnan päällikkö). 17. syyskuuta tuli senaattiin Harald Åkerman, josta tuli kamaritoimituskunnan päällikkö (johtaen myös elintarvikeosastoa).

Setälän senaatti pyrki luomaan ainakin tilapäisen ratkaisun siitä, millä toimielimellä on Suomessa korkein valta. Venäjän Lokakuun vallankumous aikaansai lopullisen päätöspaineen: Suomen eduskunta päätti 15. marraskuuta 1917 ottaa korkeimman vallan käsiinsä. 

Setälän senaatti jätti eronpyyntönsä heti hallitusvaltakysymyksen ratkettua. Ero sille myönnettiin, kun Svinhufvudin senaatti eli itsenäisyyssenaatti nimitettiin 27. marraskuuta 1917.

## Kokoonpano

## Lähteet
* Einar, W. Juva. *Suomen vapautumisen historia*, Otava, Helsinki, 1938, s. 145–150.
Jean-Luc Crétier

**Jean-Luc Crétier** (s. 28. huhtikuuta 1966 Albertville, Ranska) on ranskalainen uransa lopettanut alppihiihdon olympiavoittaja.

Crétier voitti syöksylaskun olympiakultaa vuoden 1998 kisoissa. Hän ei koskaan pystynyt voittoon asti alppihiihdon maailmancupissa mutta pääsi palkintokorokkeelle viisi kertaa. Paras sijoitus maailmancupin loppupisteissä oli 18:s.

## Aiheesta muualla
*
Shawn Pyfrom

**Shawn Caminiti Pyfrom** (s. 16. elokuuta 1986 Tampa, Florida) on yhdysvaltalainen näyttelijä, joka on esiintynyt useissa televisiosarjoissa ja elokuvissa. Vuosina 2004 - 2012 hän näytteli sarjassa *[[Täydelliset naiset]]*, jossa hän oli ensimmäisellä kaudella vierailuroolissa, mutta sai myöhemmin vakituisen roolin. Pyfrom on osittain italialaista alkuperää ja hänellä on vanhempi veli Christopher ja nuorempi sisko Amber.

## Filmografia
*1998: *Pumpkin Man* (TV)
*1998: *[[Avaruuden sankarit]]* (TV)
*1998: *A Wing and a Prayer* (TV)
*1999: *[[H-E-Double Hockey Sticks]]*
*1999: *Come On, Get Happy: The Partridge Family Story* (TV)
*1999: *Michael Landon, the Father I Knew* (TV)
*2000: *A Day in a Life*
*2000: *[[Anna hyvän kiertää]]*
*2001: *[[Max Keeble – Kosto elää]]*
*2001: *[[Stanley (elokuva)|Stanley]]* (TV)
*2003: *My Life with Men* (TV)
*2004–2012: *[[Täydelliset naiset]]* (TV) 
*2006: *[[Karvanaama]]*
*2006: *The Darkroom*

### Vierailurooleja
*1998: *[[Chicagon lääkärit]]* (Jonah "Jessica" Boyd jaksossa "Risky Business")
*1998: *[[Ellen (televisiosarja)|Ellen]]* (Scout jaksossa "These Friends of Mine"
*1998: *L.A. Doctors* (Kevin Claybourne jaksossa "What About Bob?")
*1998: *[[The Drew Carey Show]]* (Mark Foster jaksossa "Kate's Family")
*1999: *[[Buffy, vampyyrintappaja]]* (Little Boy jaksossa "Gingerbread")
*2000: *The Kids From Room 402* (Jesse jaksossa "Schnitzy R.I.P.")
*2000: *[[Seitsemäs taivas (perhedraamasarja)|Seitsemäs taivas]]* (Bobby Carver jaksossa "Words")
*2000: *[[Enkelin kosketus]]* (Aaron jaksossa "Bar Mitzvah")
*2000: *The Trouble with Normal* (Douglas jaksossa "Mail Trouble")
*2000: *[[Family Guy]]* (jaksossa "E. Peterbus Unum")
*2001: *State of Grace* (Logan jaksossa "Where the Boys Are")
*2001: *State of Grace* (Logan jaksossa "The Expanding Universe")
*2001: *Seitsemäs taivas* (Bobby Carver jaksossa "One Hundred")
*2001: *The Division* (Cory Kenner jaksossa "Faces in the Crowd")
*2001: *Family Guy* (Oliver jaksossa "Emission Impossible")
*2001: *[[Reba]]* (Bryan jaksossa "Don't Know Much About History")
*2002: *State of Grace* (Logan jaksossa "Dating Games")
*2002: *[[Veljemme on nero]]* (Eddie jaksossa "Cliques")
*2003: *Oliver Beene* (Bill jaksossa "Divorce-o-Rama")
*2003: *The Division* (John Jr. 15-vuotiaana jaksossa "Wish You Were Here")
*2003: *The Brothers Garcia (Jake Brody jaksossa "Two Left Feet")
*2004: *Century City* (Julian Haan jaksossa "Sweet Child of Mine")
*2004: *Drake & Josh* (Michael jaksossa "Pool Shark")
*2004: *Still Standing* (Matthew Halverson jaksossa "Still Hangin' Out")
*2004: *Muodon vuoksi* (Trevor Hayes jaksossa "Oona Wentworth")
*2004: *Teinitytön kasvatusopas* (Jake jaksossa "Out of the Box")
*2005: *Still Standing'' (Matthew Halverson jaksossa "Still Drinking")

## Aiheesta muualla
*Viralliset sivut 
*
Sinikka Arteva

**Eeva Sinikka Arteva**, o.s. **Niskanen**, (4. helmikuuta 1945 Helsinki – 16. tammikuuta 2007 Helsinki) oli suomalainen toimittaja.

## Henkilöhistoria
Lapsuus- ja nuoruusvuotensa Arteva vietti Kuopiossa, jossa perhe asui muun muassa Niiralan ja Haapaniemen kaupunginosissa. Perheeseen kuului Sinikan lisäksi neljä nuorempaa sisarusta. Isä Eino Niskanen oli maalari, äiti Aino kävi työssä jonkin aikaa ammuslataamossa. Kodin henkinen ilmapiiri oli avara. Sinikka kävi Valkeisen kansakoulua ja pyrki oppikouluun neljänneltä luokalta. Hän kirjoitti ylioppilaaksi Kuopion yhteiskoulusta vuonna 1964.

Kasvuvuosiin Kuopiossa kuului luonnossa retkeilyä kavereiden kanssa, partiota, kirjeenvaihtoa ja koulunkäyntiä. Kesäisin hän hoiti pihapiirin lapsia tai oli töissä kioskilla. Puolisonsa Sepon hän tapasi 14-vuotiaana.

Ylioppilaskesän jälkeen hän lähti opiskelemaan tiedotusoppia Tampereen yliopistoon. Vuoden 1965 kesän Sinikka Arteva työskenteli kesätoimittajana Savon Sanomissa.

Sinikka Arteva kiinnostui Kiinasta vuonna 1974, jolloin hän teki sinne ensimmäisen matkansa. Hän seurasi paljon Kiinan asioita ja kävi siellä useasti. Arabian kielestä hän kiinnostui 1970-luvun alussa.

Arteva toimi Yleisradion toimittajana lähes 40 vuotta. Hän aloitti vuonna 1966 kotimaantoimittajana uutisissa. Vuonna 1968 Pariisin opiskelijamellakoiden ja Tšekkoslovakian miehityksen aikaan hän oli jo ulkomaan toimituksessa vakituisena. Arteva siirtyi nopeasti Lähi-idän tilanteen raportoijaksi. Lisäksi hän oli kirjeenvaihtajana lyhyitä jaksoja muun muassa Washingtonissa, Pariisissa ja Tukholmassa. Pekingissä hän oli Yleisradion ensimmäinen päätoiminen kirjeenvaihtaja helmikuusta 1996 alkaen. Pekingistä palattuaan 1999 Arteva ehti toimia YLE24:n uutispäällikkönä ennen jäämistään eläkkeelle 2005.

Toimittajan työn lisäksi Arteva kirjoitti kaksi teosta: Vuonna 1999 ilmestyi muistelmat *Idän kirjeenvaihtaja*, joka keskittyy hänen Aasian-vuosiinsa; seuraavana vuonna julkaistiin teos *Rakastuin ulkomaalaiseen*.

## Palkintoja
* Tiedonjulkistamisen valtionpalkinto 1991
* Suomen Kuvalehden journalistipalkinto 1997

## Bibliografia
* 
* 

## Lähteet
* 
* Muistot . Ari Järvinen. Helsingin Sanomat. Viitattu 5.2.2015.
* Sinikka Artevan muistokirjoitus, Suomen Kuvalehti.

### Viitteet

## Aiheesta muualla
*Sinikka Arteva Radio- ja tv-arkiston Ritva-tietokannassa
SKP:n Joensuun piirijärjestö

**SKP:n Joensuun piirijärjestö** on Suomen Kommunistisen Puolueen toimintaa Pohjois-Karjalan vaalipiirissä ohjaava järjestö. Piiritoimisto sijaitsee Joensuussa.

## Historia

SKP:n puolueriidan alussa Joensuun piiri oli puolueen enemmistön hallussa, mutta taistolainen oppositio nousi enemmistöksi 1970-luvun alussa. Joensuu oli SKP:n piireistä ainoa, joka vaihtoi suuntautumistaan 1960-luvun lopun jälkeen. Joensuun piiri erotettiin vanhasta SKP:sta vuonna 1985 muiden oppositiopiirien tapaan, jonka jälkeen se siirtyi SKP:n järjestöjen keskuskomitean (myöh. SKPy) alaisuuteen. SKP:n enemmistö perusti tilalle n.

## Vaalit

## Piirisihteerit
* Viljo Mononen (1946)
* Väinö Partanen
* Hannu Ketoharju (2012)

## Puheenjohtajat
* Pauli Puhakka
* Martti Vaskonen

## Lähteet

## Aiheesta muualla

* SKP:n Joensuun piirijärjestön kotisivut
Mikko Setälä

**Mikko Setälä** on suomalainen sarjayrittäjä, sijoittaja ja kirjailija. Hän on syntynyt Helsingissä, käynyt Helsingin Suomalaisen Yhteiskoulun ja valmistunut diplomi-insinööriksi Teknillisestä korkeakoulusta.

Setälä on työskennellyt vuodesta 1983 alkaen erilaisissa suomalaisissa ja kansainvälisissä liikkeenjohdon tehtävissä erityisesti ICT-sektorilla yrityksissä R.Linturi Oy (osakkaana), Lotus Development, IBM, TJ Group, Pro-Source ja Rovio Entertainment. Setälä on toiminut monien suomalaisten ja kansainvälisten yhtiöiden hallituksissa ja toiminut investointipankkiirina tehden yritysjärjestelyjä ja rahoitusta.

Mikko Setälä kuuluu Setälien ja Krohnien kirjallisiin sukuihin ja hänen isoisänsä on kirjailija Vilho Setälä, isoäitinsä kirjailija, runoilija Aini Setälä, isoisän isä E. N. Setälä ja isoisän äiti kirjailija Helmi Krohn.

Setälä on kirjoittanut kaksi kirjaa: tietokirjan "Windows" (Yritysmikrot Kustannus Oy, 1990) ja japanilaiseen tanka -tyyliin kirjoitetun runokokoelman "TJ 0 -muistelmia miljoonista" (Talentum, 2006). Hän on kirjoittanut myös kolumneja *Tietoviikkoon* vuodesta 2006 alkaen sekä viikoittaisia "Taloustankoja" eli talousaiheisia runoja *[[Helsingin sanomat|Helsingin Sanomiin]]*. Tästä Setälä on saanut Helsingin Sanomien "Vuoden Talouskulttuuriteko" -palkinnon.

Otteena runo nimeltä 3.32:

*Tyhjennän huoneen* /
*pääkoppaa en kykene* /
*haluaisinko* /
*en kuitenkaan tietenkään* /
*vihdoinkin TJ nolla*

## Lähteet
*http://www.setalacapital.com 
*http://www.tjnolla.com 
*http://www.tjgroup.fi
Kainuun Kokoomus

**Kainuun Kokoomus** on yksi Kansallisen Kokoomuksen 13 piirijärjestöstä. Piirijärjestö toimii Oulun vaalipiirin alueella Kainuun maakunnassa. Kainuun Kokoomuksen järjestösihteeri on Miariikka Tervonen ja puheenjohtaja Jyri Saastamoinen.

## Lähteet
Keski-Suomen Kokoomus

**Keski-Suomen Kokoomus** on yksi Kansallisen Kokoomuksen 13 piirijärjestöstä. Piirijärjestö toimii Keski-Suomen vaalipiirin alueella. Keski-Suomen kokoomuksen kansanedustaja vaalikaudella 2019–2023 on Sinuhe Wallinheimo. Keski-Suomen Kokoomuksen toiminnanjohtaja on Eeva-Kaisa Rouhiainen ja puheenjohtaja Lotta Ahola.

## Merkittäviä henkilöitä
### Nykyiset kansanedustajat 2019–2023
* Sinuhe Wallinheimo

## Lähteet
Lapin Kokoomus

**Lapin Kokoomus** on Kansallinen Kokoomuksen Lapin vaalipiirissä toimiva piirijärjestö, joka asettaa vaalipiirin kansanedustajaehdokkaat Kokoomuksen vaalilistalle. Vaalikaudella 2023–2027 Lapin kokoomuksella on yksi kansanedustaja, Heikki Autto.

Piirihallituksen puheenjohtajana toimii kemijärveläinen Riitta Savukoski ja käytännön toimintaa johtaa toiminnanjohtaja Jukka Mäyrä.

## Eduskuntavaalit 2003

Eduskuntavaaleissa Kristillisdemokraattien Lapin piiri oli jo sopinut keskiryhmien vaaliliitosta Keskustan Lapin piirin kanssa, kunnes tuli tieto siitä, että Suomen Kristillisdemokraatit solmiikin kokoomuksen kanssa valtakunnallisen vaaliliiton, mikä esti kristillisdemokraatteja solmimasta piirikohtaisesti vaaliliittoja Keskustan kanssa, josta kristillisdemokraatit olivat perinteisesti hyötyneet.

Vaaliliitto varmisti Jari Vilénin uudelleen valinnan Lapista.

## Nykyiset kansanedustajat 2023–2027
* Heikki Autto, Rovaniemi (2011–2015, 2019–)

## Entisiä kansanedustajia
*Ulla Karvo, 2007–2011
*Jari Vilén, kasvatustieteiden maisteri, aikaisempi ulkomaankauppaministeri, 1999–2007
*Osmo Kurola, 1995–1999
*Keijo Jääskeläinen, 1987–1991
*Lauri Impiö, 1975–1987
*Jouni Mykkänen, 1970–1975
*Erkki Koivisto, Sallan kirkkoherra ja rovasti, 1945–1965, Salla, Lapin läänin vaalipiiri
*Aukusti Neitiniemi, maanviljelijä ja kunnallisneuvos, 1924–1927, Kittilä, Lapinmaan vaalipiiri

## Lähteet
Varsinais-Suomen Kokoomus

**Varsinais-Suomen Kokoomus** on yksi Kansallisen Kokoomuksen 13 piirijärjestöstä. Piirijärjestö toimii Varsinais-Suomen vaalipiirin alueella ja siihen kuuluu noin sata kokoomusyhdistystä. Varsinais-Suomen Kokoomuksen kansanedustajia ovat vaalikaudella 2023–2027 Petteri Orpo, Saara-Sofia Sirén, Ville Valkonen, Pauli Aalto-Setälä ja Milla Lahdenperä. 

Varsinais-Suomen Kokoomuksen toimistolla työskentelee monihenkinen joukko. Piirijärjestön toiminnanjohtaja on Juha Rantasaari ja puheenjohtaja Anna-Leena Yli-Jama.

Varsinais-Suomen Kokoomus lanseerasi vuonna 2024 Ilkka Kanerva -akatemian edesmenneen ministeri Ilkka Kanervan uran ja perinnön kunnioittamiseksi. Akatemian on määrä kouluttaa alueensa kokoomuslaisia sekä poliittiseen uraan että järjestötoimintaan.

## Merkittäviä henkilöitä
### Nykyiset kansanedustajat 2023–2027
* Petteri Orpo
* Saara-Sofia Sirén
* Ville Valkonen
* Pauli Aalto-Setälä
* Milla Lahdenperä

## Lähteet
Kristillisdemokraattien Lapin piiri

**Suomen Kristillisdemokraattien Lapin piiri** on Suomen Kristillisdemokraattien Lapin vaalipiirissä toimiva piirijärjestö. Puolue ei ole koskaan saanut kansanedustajia Lapista. Piirijärjestöön kuuluu viisi paikallisosastoa ja naisjaosto.

Kristillisdemokraattien Lapin piiri on ollut perinteisesti vaaliliitossa Keskustan Peräpohjolan piirin ja Keskustan Lapin piirin kanssa osana keskiryhmien vaaliyhteistyötä. Eduskuntavaaleissa 2003 yhteistyö keskeytyi, koska Suomen Kristillisdemokraatit solmi valtakunnallisen vaaliliiton kokoomuksen kanssa. Vaaliliitto, johon kuuluivat myös Perussuomalaiset ja Liberaalit, varmisti Jari Vilénin uudelleen valinnan Lapista. Eduskuntavaaleissa 2007 kristillisdemokraateilla oli jälleen vaaliliitto keskustan kanssa.

## Aluevaltuutetut
* Timo Alaräisänen (2022→)

## Paikallisosastot
Kristillisdemokraattien Lapin piirillä on neljä paikallisosastoa.

* **Meri-Lappi**: Kemi, Keminmaa, Pello, Simo, Tervola, Tornio, Ylitornio
* **Rovaniemi**: Rovaniemi, Ranua
* **Tunturi-Lappi**: Enontekiö, Inari, Kittilä, Kolari, Muonio, Sodankylä, Utsjoki
* **Itä-Lappi**: Kemijärvi, Pelkosenniemi, Salla, Savukoski

## Vaalihistoria
### Eduskunta

### Kuntavaalit

### Eurovaalit

## Lähteet
Perussuomalaisten Varsinais-Suomen piiri

**Perussuomalaisten Varsinais-Suomen piiri** on Varsinais-Suomen vaalipiirissä toimiva perussuomalaisten piiriyhdistys. Piirin hallituksen puheenjohtaja on Jyrki Åland ja piirisihteeri on Juha Ikola. 

Vuoden 2012 kuntavaaleissa perussuomalaiset sai Varsinais-Suomessa 10,4 % äänistä ja oli Varsinais-Suomessa neljänneksi suurin puolue äänimäärältään.

Vuoden 2017 kuntavaaleissa perussuomalaiset sai Varsinais-Suomessa 7,8 % äänistä ja oli Varsinais-Suomessa kuudenneksi suurin puolue äänimäärältään.

Vuoden 2021 kuntavaaleissa perussuomalaiset sai Varsinais-Suomessa 14,8 % äänistä ja maakunnan kunnanvaltuustoihin 125 paikkaa. Perussuomalaiset nousi äänimäärältään kolmanneksi ja paikkamäärältään neljänneksi suurimmaksi puolueeksi maakunnassa.

Vuoden 2011 eduskuntavaaleissa perussuomalaiset oli 18,1 % kannatuksella vaalipiirin kolmanneksi suurin puolue ja sai eduskuntaan Varsinais-Suomesta kolme kansanedustajaa: Kike Elomaa, Lauri Heikkilä ja Maria Lohela. Heistä tuli samalla puolueen historian ensimmäiset Varsinais-Suomen vaalipiiristä valitut kansanedustajat.

Vuoden 2015 eduskuntavaaleissa perussuomalaiset nousi vaalipiirin toiseksi suurimmaksi puolueeksi 19,3 % kannatuksella. PS:n listalta valittiin toiselle kaudelle eduskuntaan Kike Elomaa ja Maria Lohela sekä uutena Ville Tavio. Eduskuntavaalien ehdokasasettelua varten toteutettiin vuonna 2014 koko piirin alueella jäsenäänestys, mutta äänestyksen tulokset olivat lähinnä neuvoa antavia. Tuomas Tähti ja Kari Salminen jätettiin pois ehdokaslistalta, vaikka he olivat Varsinais-Suomessa jäsenäänestyksessä kymmenen eniten ääniä saaneen joukossa.

Vuoden 2019 eduskuntavaaleissa perussuomalaiset oli vaalipiirin suurin puolue 19,1 % kannatuksella. Perussuomalaisista valittiin eduskuntaan Ville Tavio, Kike Elomaa ja uusina Mikko Lundén ja Vilhelm Junnila.

Vuoden 2023 eduskuntavaaleissa PS sai Varsinais-Suomesta neljä paikkaa, kuten edellisellä kerralla. Tavio, Junnila, Elomaa ja Lundén valittiin vaaleissa jatkokaudelle.

## Nykyiset kansanedustajat
*Kike Elomaa, Masku
*Vilhelm Junnila, Naantali
*Mikko Lundén, Salo
*Ville Tavio, Turku

## Vaalit

## Puheenjohtajat
* Lauri Heikkilä (Marttila) 1996–2011
* Juhani Pilpola (Lieto) 2012–2015
* Janne Aso (Kaarina) 2016–2017
* Vilhelm Junnila (Naantali) 2018–2019
* Silvia Koski (Sauvo) 2020–2021
* Mikko Kangasoja (Raisio) 2022
* Jyrki Åland (Turku) 2023-

## Lähteet

## Aiheesta muualla
* Perussuomalaisten Varsinais-Suomen piirin verkkosivusto
* Perussuomalaisten Varsinais-Suomen piirin Facebook-sivu
Pohjois-Savon Kokoomus

**Pohjois-Savon Kokoomus ry** oli vuosina 1920–2013 Pohjois-Savon vaalipiirissä toiminut Kansallisen Kokoomuksen piiriyhdistys. Sen puheenjohtaja oli Pekka Leskinen, varapuheenjohtajat Jaakko Kekoni ja Tiina-Liisa Liukkonen sekä toiminnanjohtaja Eeva-Liisa Perki-Latvaniemi. Vuonna 2013 piiri yhdistyi Pohjois-Karjalan Kokoomuksen kanssa Savo-Karjalan Kokoomukseksi.

## Jäsenjärjestöt
Piirijärjestön muodostivat noin 40 kokoomusyhdistystä, mukaan lukien kolme Kokoomuksen Naisten Liiton jäsenyhdistystä, viisi Kokoomuksen Nuorten Liiton jäsenyhdistystä sekä yksi Kokoomuksen Opiskelijaliitto Tuhatkunnan yhdistys.

## Kansanedustajat
*Markku Eestilä, Iisalmi (2011–)
*Jyrki Katainen (1999–2011)
*Riitta Korhonen (1995–2003)
*Riitta Saastamoinen (1987–1995)
*Juhani Laitinen (1979–1983, 1987–1991)
*Juuso Häikiö (1962–1983)
*Oiva Turunen (1948–1951, 1962–1966)
*Martti Salminen (1956–1962)
*Martti Huttunen (1951–1956)
*Mikko Hurtta (1939–1945)
*Eetu Vaarama (1933–1938)
*Väinö Malmivaara (1927–1933)
*Matti Pesonen (1922–1924)
*Juho Snellman (1918–1922)
*B. H. Päivänsalo (1918–1919)

## Vaalit

### Eduskuntavaalit

### Kunnallisvaalit

### Europarlamenttivaalit

## Lähteet

## Aiheesta muualla
* Pohjois-Savon Kokoomuksen kotisivut
Satakunnan Kokoomus

**Satakunnan Kokoomus** on yksi Kansallisen Kokoomuksen 13 piirijärjestöstä. Piirijärjestö toimii Satakunnan vaalipiirin alueella. Satakunnan kokoomuksen kansanedustajat vaalikaudella 2023–2027 ovat Matias Marttinen, sekä Mari Kaunistola Satakunnan Kokoomuksen toiminnanjohtaja on Antti Ahonen ja puheenjohtaja Jarkko Stenfors.

## Merkittäviä henkilöitä
### Nykyiset kansanedustajat 2023–2027
* Matias Marttinen
* Mari Kaunistola

## Lähteet
Erik Seidel

**Erik Seidel** (s. 6. marraskuuta 1959) on yhdysvaltalainen pokeriammattilainen. 

Seidel keskeytti collegen 1970-luvun lopulla ja aloitti uran backgammonammattilaisena. Hän pelasi pääosin New Yorkin Mayfair Clubilla. Las Vegasiin suuntautuneen turnausmatkan jälkeen hän innostui myös pokerista. Vuonna 1985 hän alkoi työskennellä Wall Streetilla osakemarkkinoilla, mutta palasi pokerinpelaajaksi pörssikurssien romahdettua vuonna 1987. 

## Pokeriura

Seidelin ensimmäinen merkittävä pokeriturnaus oli vuoden 1988 World Series of Pokerin päätapahtuma. Seidel epäonnistui pelaamassaan yhdeksässä satelliittiturnauksessa ja lopulta osti sisäänpääsyn pääturnaukseen. Hän sijoittui yllättäen toiseksi häviten ainoastaan Johnny Chanille. Turnauksen viimeinen käsi on mukana elokuvassa *[[Rounders - ässä hihassa]]*.

Varhaisesta menestyksestään huolimatta Seidel ei kuitenkaan siirtynyt välittömästi ammattilaiseksi vaan palasi New Yorkin pörssiin. Täysammattilaiseksi hän tuli vuonna 1995, jolloin Seidel vaimoineen muutti Las Vegasiin. 

Seidel on voittanut kaikkiaan kahdeksan WSOP-ranneketta - häntä enemmän voittoja on ainoastaan Phil Hellmuthilla, Johnny Chanilla, Doyle Brunsonilla ja Johnny Mossilla. Hänellä on kaikkiaan 60 WSOP-rahasijaa. Tässä tilastossa hän on neljäntenä.

World Poker Tourilla Seidel voitti Foxwoods Poker Classicin vuonna 2008. Ykköspalkinto oli 992&nbsp;890 dollaria. Vuoden 2009 Aussie Millionsin pääturnauksessa hän oli toinen. Vuosi 2011 on ollut toistaiseksi Seidelille todellinen menestysvuosi: tammikuun Aussie Millions -turnaussarjassa hän voitti A$ 250,000 Super High Roller No Limit Hold'em -turnauksen ja 2,5 miljoonaa Australian dollaria sekä oli kolmas A$ 100,000 No Limit Hold'em -turnauksessa ansaiten 625&nbsp;000 Australian dollaria. Helmikuussa hän voitti L.A. Poker Classicin high roller -turnauksen (palkintorahat 144&nbsp;570 dollaria), maaliskuussa NBC National Heads-Up Championshipin (750&nbsp;000 dollaria) ja toukokuussa Ninth Annual Five Star World Poker Classicin high roller -turnauksen (1&nbsp;092&nbsp;780 dollaria). Lisäksi hän oli maaliskuussa toinen WPT:n Hollywood Poker Openissa ansaiten 155&nbsp;103 dollaria.

Seidel edusti Full Tilt Poker -nettipokerihuonetta ennen Pokerin mustaa perjantaita 15.4.2011. Elokuussa 2013 Seidelin pokeriuran turnausansiot ylittivät 17,6 miljoonaa dollaria. Hän on turnausrahatilastoissa 5. menestynein turnauspelaaja.  

### WSOP-rannekkeet

## Lähteet

## Aiheesta muualla
* Viralliset kotisivut 
* 
* Musiikkivideo Seidelin menestyksestä
Pertti Duncker

**Pertti Duncker** (13. tammikuuta 1941 Helsinki – 1. joulukuuta 2009 ) oli suomalainen purjehtija ja kirjailija. Duncker on kirjoittanut matkoistaan itse suunnittelemallaan ja rakentamallaan Merivuokko-purjeveneellä kuusi kirjaa, joista neljä kuvaa maailmanympäryspurjehdusta vuosina 1990–1996. Hän toimi *Vene*-lehden avustajana vuodesta 1975. Duncker purjehti ensimmäisenä suomalaisena Etelämantereelle vuonna 1992. Hän oli helsinkiläisen Pursiseura Sindbadin jäsen.

## Dunckerin valtamerimatkat Merivuokko-veneellä
*Trinidad ja Tobago, ensimmäinen matka vuosina 1981–1982
*Around The World, toinen matka vuosina 1990–1996
*Amazon, kolmas matka vuosina 2001–2002

## Teokset
* 
* 
* 
* 
* 
* 
* 

## Lähteet

## Aiheesta muualla
*Merivuokko-sivusto 
*Otteita Dunckerin maailmanympäryspurjehduksesta kertovasta televisiosarjasta Ylen Elävässä arkistossa
The Historical Illuminatus Chronicles

***The Historical Illuminatus Chronicles*** on kolmen romaanin sarja jonka Robert Anton Wilson kirjoitti yksin lisäykseksi Robert Shean kanssa kirjoittamansa Illuminatus! trilogian yhteyteen.

Kirjoihin kuuluvat *The Earth Will Shake* (1982) , *Nature's God* (1991) . Kirjoista oli tarkoitus muodostua viiden kirjan sarja, mutta Wilson ei eläessään ehtinyt kirjoittaa kuin kolme. Neljännen nimi piti olla *The World Turned Upside Down*. 

Sarja käsittelee *Illuminatus!* trilogian päähahmon, Hagbard Celinen esi-isän Sigismundo Celinen seikkailuja ja harharetkiä valistusajan Euroopan läpi.

## Aiheesta muualla
*Internet Book List tiedot 
*''The Earth Will Shake'' lyhyt katkelma Robert A. Wilsonin sivuilla 
*''The Widow's Son'' katkelma @ Robert A. Wilsonin sivuilla 
*Wilsonin haastattelu jossa sarja mainitaan
Ronald Harwood

**Ronald Harwood** (9. marraskuuta 1934 Kapkaupunki, Etelä-Afrikka  – 8. syyskuuta 2020) oli eteläafrikkalaissyntyinen brittiläinen kirjailija.

Harwood muutti Lontooseen 1951 tavoitteenaan teatteriura. Opiskeltuaan Kuninkaallisessa teatteriakatemiassa (RADA) hän liittyi Sir Donald Wolfitin johtamaan Shakespeare Companyyn. 1953–1958 hän oli Wolfitin henkilökohtainen pukija ja kirjoitti myöhemmin kokemustensa pohjalta näytelmän *Pukija* (*The Dresser*). Hän on kirjoittanut myös elämäkerran: *Sir Donald Wolfit CBE: His life and work in the Unfashionable Theatre*.

Vuonna 1960 Harwood alkoi uuden uran kirjailijana ja on ollut varsin tuottelias, kirjoittaen näytelmiä, romaaneja ja tietokirjallisuutta . Hän on kirjoittanut myös elokuvakäsikirjoituksia, mutta useammin sovittanut olemassa olevia tekstejä valkokankaalle kuin luonut alkuperäiskäsikirjoituksia.

Harwoodin tuotannossa toistuu usein teatteriteema. *Pukijan* lisäksi hän on kirjoittanut useita teatterimaailmaan sijoittuvia näytelmiä, kuten *After the Lions* (Sarah Bernhardtista), *Another Time* (pääroolina lahjakas pianisti) ja *[[Kvartetti (näytelmä)|Kvartetti]]* (*Quartet*, ikääntyneistä oopperalaulajista). Hän on myös kirjoittanut teatterin historian *All the World is a Stage*. Toinen Harwoodin  kiinnostuksen kohde on toinen maailmansota, josta kertovat elokuvat *Salamurha aamunkoitteessa* (*Operation Daybreak*, 1975), *The Statement* (2003), *[[Pianisti]]* (*The Pianist*, 2002) sekä hänen saman nimisestä näytelmästään tehty filmatisointi *Tapaus Furtwängler* (*Taking Sides*, 2001). Kaksi jälkimmäistä perustuvat molemmat tositapahtumiin, ja molempien elokuvien päähenkilöt ovat muusikoita.

Harwood on tehnyt käsikirjoitukset elokuviin *Elämän oppitunnit* (*The Browning Version*, 1994, pääosassa Albert Finney), *Being Julia* (2004, pääosissa Annette Bening ja Jeremy Irons) sekä Roman Polańskin ohjaamaan versioon *[[Oliver Twist]]*istä (2005, pääosassa Ben Kingsley).

Ronald Harwood toimi Englannin Pen-klubin puheenjohtajana 1989–1993 ja Kansainvälisen PEN:in johtajana 1993–1997.

## Palkinnot ja huomionosoitukset
* 1974 Kuninkaallisen kirjallisuusseuran jäsen 
* 1999 CBE, Brittiläisen imperiumin komentaja
* Oscar-ehdokkuus *Pukijan* käsikirjoituksesta
* Oscar-palkinto *Pianistin* käsikirjoituksesta
* 2003 Serbian Tiede- ja taideakatemian jäsen (kielen ja kirjallisuuden osasto)

## Lähteet

## Aiheesta muualla
*
Poliittinen nuorisojärjestö

**Poliittinen nuorisojärjestö** on puoluetta lähellä oleva poliittinen organisaatio, jonka toiminta on suunnattu nuorille. Puolueiden nuorisojärjestöiksi kutsutaan puolueiden osastoina ja alaisuudessa toimivia järjestöjä ja toisaalta itsenäisiä yhdistyksiä, jotka ovat lähellä jotakin puoluetta. Osalla puolueista on erillinen, nuoremmille lapsille suunnattu, varhaisnuorisojärjestö.

Puolueille poliittiset nuorisojärjestöt ovat tärkeä rekrytointikanava. Sieltä väkeä päätyy poliitikkojen avustajiksi ja kansanedustajiksi. Vuoden 2015 vaaleissa uusiksi kansanedustajiksi valittiin neljä entistä Kokoomusnuorten puheenjohtajaa: Kai Mykkänen, Wille Rydman, Antti Häkkänen ja Susanna Koski, sekä Vihreiden nuorten ja opiskelijoiden puheenjohtaja Ozan Yanar, Keskustanuorten entinen (2009–2013) puheenjohtaja Antti Kurvinen, Vasemmistonuorten puheenjohtaja Li Andersson, Demarinuorten puheenjohtaja Joona Räsänen ja Perussuomalaisten nuorten puheenjohtaja Simon Elo. Vuosina 1970–2015 valituista keskustan, kokoomuksen ja Sdp:n kansanedustajista joka neljäs on ollut puolueensa nuorisojärjestöaktiivi vähän ennen valintaansa. Tyypillisesti nuorisojärjestö on vähän puoluettaan radikaalimpi.

## Eduskuntapuolueiden nuorisojärjestöjen jäsenmäärät 2017
: *Lähde: Yle Uutiset*

## Katso myös
* Luettelo suomalaisista poliittisista nuorisojärjestöistä

## Lähteet
Metropolis

**Metropolis** (, ”äitikaupunki”) voi viitata seuraaviin:

## Yleisiä merkityksiä

* alun perin antiikin Kreikassa siirtokunnan perustanut emäkaupunki tai jonkun alueen tärkein kaupunki
* metropoli eli suurkaupunki
* metropolialue eli suurkaupunkialue
* metropolis eli metropoliittakunta, ortodoksisessa kirkossa suurempi hiippakunta tai metropoliitan johtama ryhmä hiippakuntia

## Antiikin aikaisia paikkoja

* Matropolis eli Metropolis, antiikin aikainen kaupunki Akarnaniassa
* Metropolis, antiikin aikainen pyhäkköpaikka ja asutus Amfilokhiassa
* Metropolis, antiikin aikainen kaupunki pohjoisessa Fryygiassa
* Metropolis, antiikin aikainen kaupunki eteläisessä Fryygiassa
* Metropolis, antiikin aikainen kaupunki Jooniassa
* Metropolis, antiikin aikainen kaupunki Histiaiotiissa Thessaliassa
* Metropolis, antiikin aikainen kaupunki Perrhaibiassa Thessaliassa
* Metropolis, antiikin aikainen kaupunki Troaksessa
* Metropolis, antiikin aikainen kaupunki Doriissa
* Metropolis, antiikin aikainen kaupunki Euboialla
* Metropolis, antiikin aikainen kaupunki Sarmatiassa

## Muuta

* Metropolis, kauppakeskus Moskovassa, Venäjällä
* Metropolis, Teräsmiehen kotikaupunki
* *[[Metropolis (elokuva)|Metropolis]]*, Fritz Langin mykkäelokuva
* *[[Metropolis (anime)|Metropolis]]*, Osamu Tezukan tekemään mangaan pohjautuva anime-elokuva.
* *[[Metropolis (kokoelmalevy)|Metropolis]]*, suomalainen livekokoelma-albumi vuodelta 1980
* *[[Metropolismania]]*, Playstation 2 -peli
* *[[Metropolismania 2]]*, jatko-osa edelliseen
* *[[Metropolis Pt. 2: Scenes from a Memory]]*, Dream Theaterin albumi
* *[[Metropolis 2000: Scenes from New York]]*, Dream Theaterin DVD
* ”Metropolis Pt. 1: The Miracle and the Sleeper”, kappale Dream Theaterin *[[Images and Words]]* -albumilla

## Lähteet
Aoxomoxoa

**Aoxomoxoa** on yhdysvaltalaisen Grateful Dead -yhtyeen kolmas studioalbumi.

## Kappaleet

#"St. Stephen" (Jerry Garcia, Robert Hunter, Phil Lesh) – 4:26
#"Dupree's Diamond Blues" (Garcia, Hunter) – 3:32
#"Rosemary" (Garcia, Hunter)  – 1:58
#"Doin' That Rag" (Garcia, Hunter)  – 4:41
#"Mountains of the Moon" (Garcia, Hunter)  – 4:02
#"China Cat Sunflower" (Garcia, Hunter)  – 3:40
#"What's Become of the Baby" (Garcia, Hunter)  – 8:12
#"Cosmic Charlie" (Garcia, Hunter)  – 5:29
Uudenmaan Vasemmistoliitto

**Uudenmaan Vasemmistoliitto** on yksi Vasemmistoliiton 13 piirijärjestöstä. Uudenmaan Vasemmistoliitolla on 24 jäsenjärjestöä 20 uusimaalaisessa kunnassa. Piiritoimisto sijaitsee Helsingissä, samassa osoitteessa kuin Vasemmistoliiton puoluetoimisto ja Helsingin Vasemmistoliitto, joka on oma piirijärjestönsä. Vasemmistoliiton listoilta on Vasemmistoliiton Uudenmaan piirijärjestön alueelta valittu vuonna 2021 38 kunnanvaltuutettua, vuonna 2023 yksi kansanedustaja ja vuonna 2024 yksi europarlamentaarikko.

## Rahoitus
Uudenmaan Vasemmistoliitto on vastaanottanut puoluerahoitusta Avantisäätiöltä.

### Säätiöt
Vasemmistoliitolla on Uudellamaalla useita paikallissäätiöitä. Laajinta toimintaa edustaa vantaalainen Puistokulma-Säätiö, jonka tausta on 1960-luvulla rakennetun toimitalon omistuksen säätiöinnissä vuonna 1986. Vuonna 2015 Puistokulma-Säätiöllä oli velatonta pääomaa vajaat 1,2 miljoonaa euroa. Puistokulman vuokralaisina on ollut niin yrityksiä kuin yhdistyksiä. Myös Vantaan kaupunki on vuokrannut tiloja käyttöönsä. Samalla säätiö on tarjonnut Vantaan Vasemmistoliitolle toimistohuoneen ja tiloja käyttävät myös muut puolueyhteisön järjestöt. Vuonna 2015 säätiön tulot olivat hieman yli 220 000 euroa, joista valtaosa on vuokratuottoa. Suomen Kotiseutuliitto on myöntänyt säätiölle valtionapua. Säätiö myönsi 2015 Vantaan Vasemmistoliitolle avustuksina eri tarkoituksiin 12 500 euroa.

*Hyvinkään Järjestötalosäätiö* edustaa vastaavaa mallia. Toiminta perustuu vasemmistojärjestöjen vuosikymmeniä sitten rakentaman ja sittemmin säätiöidyn työväentalon ylläpitoon ja vuokraustoimintaan. Säätiön tasessa oli 2015 varallisuutta 74 000 euroa. Suurimmat tuotot Järjestötalosäätiö saa vuokrista sekä Kotiseutuliiton valtionavusta. Säätiön perustanut Hyvinkään Järjestötaloyhdistys on tukenut säätiötä kymmenillä tuhansilla euroilla.

Vantaalainen *Hakunilan Järjestötukisäätiö* on luonteltaan pääomasäätiö, jonka 50 000 euron tasevarallisuus on pitkälti sijoitusrahastoissa. Tulot ovat sijoitustuottoja ja kustannukset yleiskuluja sekä annettuja avustuksia. Alkuvuosina säätiö tuki kolmea tarkoitusta: vaalityötä, pioneeritoimintaa ja nuorison urheilutoimintaa. Viime vuosina avustuskohteita on kuvattu niukasti avunsaajia erittelemättä.

## Kansanedustajat
* Pia Lohikoski (2019–2023, 2024-)
* Jussi Saramo (2019–2024)
* Jaakko Laakso (1991–2011)
* Suvi-Anne Siimes (1999–2007)
* Pauli Uitto (1990–1991)
* Kari Uotila (1995–2007, 2008–2019)
* Claes Andersson (1990–1999, 2007–2008)
* Marja-Liisa Löyttyjärvi (1990–1991)

## Europarlamentaarikot

* Jussi Saramo (2024-)

## Vaalit

## Katso myös
* Suomen vaalipiirit
* Keskustan Uudenmaan piiri
* Uudenmaan Kokoomus
* Kristillisdemokraattien Uudenmaan piiri
* Uudenmaan Perussuomalaiset
* Uudenmaan Sosialidemokraatit
* Uudenmaan Vihreät

## Lähteet
* 

### Viitteet
Lappeenrannan kaupunginvaltuusto

**Lappeenrannan kaupunginvaltuusto** on hallintoelin, joka vastaa Lappeenrannan kaupungin toiminnasta ja taloudesta. Valtuusto käyttää Lappeenrannan ylintä päätösvaltaa ja valitsee jäsenet kaupunginhallitukseen ja lautakuntiin. Valtuustossa on 51 jäsentä, joista Hanna Holopainen, Jukka Kopra ja Jani Mäkelä ovat myös kansanedustajia.

Kaupunginvaltuusto kokoontuu jokaisen kuukauden ensimmäisenä arkimaanantaina klo 18.30 Lappeenrannan kaupungintalon valtuustosalissa osoitteessa Villimiehenkatu 1. Kokoukset ovat avoimia yleisölle. Niitä voi seurata kaupungin verkkosivuilla joko suorana lähetyksenä tai katsoa videotallenteita aiemmista kokouksista.

SDP oli pitkään valtuuston suurin puolue. Vuoden 2021 vaaleissa kokoomus nousi suurimmaksi puolueeksi, mutta vuoden 2025 vaaleissa suurimmaksi puolueeksi nousi jälleen SDP. Vuosina 1996–2021 valtuustossa vaikutti Sitoutumaton Kansalaisliike Myö.

## Kunnallisvaalien tulokset

## Kaupunginvaltuuston paikkajako 2025–2029
Lappeenrannan kaupunginvaltuuston paikkajako kaudella 2025–2029.

## Lähteet

## Aiheesta muualla
* Lappeenrannan kaupunginvaltuusto

### Puolueiden sivustoja
* Kokoomuksen Lappeenrannan Kunnallisjärjestö
* Lappeenrannan sosialidemokraattinen kunnallisjärjestö
* Lappeenrannan Keskusta
* Lappeenrannan Seudun Perussuomalaiset
* Etelä-Karjalan Vihreät
* Kristillisdemokraatit: Lappeenrannan seutu
* Etelä-Karjalan Vasemmistoliitto
Kaakkois-Suomen Vasemmistoliitto

**Kaakkois-Suomen Vasemmistoliitto** on yksi Vasemmistoliiton 13 piirijärjestöstä. Piiritoimisto sijaitsee Kotkassa. Piirijärjestöllä on valtuutettuja Etelä-Karjalan, Etelä-Savon ja Kymenlaakson maakunnissa. Vuonna 2013 vaalipiiriuudistuksen yhteydessä Kaakkois-Suomen Vasemmistoliittoon sulautettiin Etelä-Savon Vasemmistoliiton toiminta. Pentti Tiusanen oli vaalipiirin kansanedustaja vuosina 1995–2011.

## Vaalit

## Puheenjohtajat

*Nana Toivanen
*Jorma Liukkonen
*Tero Ponto

## Lähteet
Karmiininpunainen merirosvo

**Karmiininpunainen merirosvo** (*The Crimson Pirate*) on Robert Siodmakin ohjaama seikkailuelokuva vuodelta 1952. Sen pääosissa esiintyvät Burt Lancaster, Nick Cravat, Eva Bartok ja Leslie Bradley sekä Torin Thatcher. Elokuvan käsikirjoituksen kirjoitti Roland Kibbee. Elokuvan tapahtumat sijoittuvat 1700-luvun Karibiaan, jossa merirosvot kapteeni Vallo ja Ojo seikkailevat. 

## Elokuvan huumori
Elokuvan erityinen piirre on se, että yletöntä ryppyotsaisuutta vältetään kaiken aikaa; huumori saa kukkia vapaasti, joskaan ohjaaja ei sallinut aivan yletöntä mellastusta.

Lancasterin ja Cravatin sirkustausta pääsee oikeuksiinsa erityisesti alkupuolen taitavaa akrobatiaa tarjoilevassa takaa-ajossa. Yleensäkin sirkusta, hupikeksintöjä ja ristiinpukeutumista hyödynnetään mielikuvituksellisella tavalla. Klovnina ja akrobaattina kunnostautunut Cravat hyödyntää pantomiimikon taitojaan: Ojo on mykkä ja puhuu omatekoista elekieltä muun muassa köydenpätkästä tekemänsä hirttosilmukkanuken avulla. 

Elokuva on kuuluisa nimenomaan merirosvojen arkkityypeille irvistelystä: puujalka juuttuu kiinni aina pahimpaan paikkaan ja koukkukäsi pyyhkii miltei kohtalokkaasti liikutuksen kyyneleitä silmäkulmasta. Samoin kunnialaukauksiin vastataan kovilla ja linnoituksen muurilla komeasti pukeutuneena seisova lippuviestittäjä muuttuu nokiseksi räsynukeksi, silti sekoamatta viittoilutahdistaan.

Toinen kuuluisa humoristinen yksityiskohta on silmäpuolen perämiehen Pablo Murphyn (Noel Purcell) klassinen keskeytystapa ”*Anteeksi nyt vain kapteeni, mutta…*”

Monet elokuvan kohtauksista ovat lajityypin klassikoita, joita myös tuoreemmat merirosvoseikkailut, kuten *[[Pirates of the Caribbean: Mustan helmen kirous]]*, ovat lainanneet. 

## Rooleissa
*Burt Lancaster - kapteeni Vallo (Karmiininpunainen merirosvo)
*Nick Cravat- Ojo
*Eva Bartok - Consuelo
*Torin Thatcher - Humble Bellows
*James Hayter - professori Prudence
*Leslie Bradley - paroni Jose Gruda
*Margot Grahame - Bianca
*Noel Purcell - Pablo Murphy
*Frederick Leister - Sebastian
*Eliot Makeham - kuvernööri
*Frank Pettingell - eversti
*Dana Wynter - La Signorita
*Christopher Lee - Joseph

## Aiheesta muualla
* 
*ELONET-tietokanta
*EOFFTV
Olaus Borrichius

**Olaus Borrichius** (1626–1690) oli omana aikanaan kuuluisa tanskalainen alkemisti. Isaac Newton ja Kristiina mm. kuuluivat alkemisteihin joihin hänen ajatuksillaan oli vaikutusta.

Hän onnistui erottamaan happea salpietarista vuonna 1678.

## Teokset
* *De ortu et progressu Chemiae*, 1668
* *Hermetis, Aegypiorum et Chemicorum sapientia*, 1674
* *Conspectus chemicorum scriptorum*, 1696 (postuumisti).
Bō

**Bō** () on Itä-Aasian taistelutaidoissa käytetty noin 30 millimetriä paksu 180 senttimetriä pitkä puinen sauva, jota käytetään lähitaisteluaseena. Nykyisin bō yhdistetään erityisesti okinawalaiseen kobujutsuun ja japanilaiseen koryū budoon. Bō-sauvan suositellaan olevan hieman harjoittelijaa pidempi. Bō on keskeltä paksuin ja suippenee hieman päihinsä symmetrisesti (ainakin joissakin tyyleissä). Bōsta pidetään kiinni yleensä siten, että kädet jakavat sauvan kolmeen yhtäläiseen osaan. Pikkusormi pitää bo-sauvasta kiinni suurimmalla voimalla puristusvoiman heiketessä kohti etusormea. Tekniikoissa voidaan hyödyntää kaikkia kolmea osaa sauvasta. 

Tavallisimmat tekniikat ovat lyönnit ja torjunnat molemmilla päillä sekä pistot. Toisin kuin bō, jō-sauva ja tanbō-sauva ovat lyhyempiä, kevyempiä ja tasapaksuja. Jō on noin kaksi kolmasosaa ja tambō noin kolmasosa bōn pituudesta. Bōn käyttöä harjoitellaan useissa karate-tyyleissä, joissa kobujutsu on osa harjoitusohjelmistoa. Bōlla tehdyssä katassa (pistein arvosteltava liikesarja) kilpaillaan MM-tasolla.

Nykyisin harjoiteltavista koryū lajeista esimerkiksi Tenshin shōden Katori shintō-ryū ja Kashima-Shinryū sisältävät bōn käytön harjoitusohjelmassaan. Katori shintō-ryū sisältää kaksi kuuden katan sarjaa bō-tekniikoita. Tämän koulukunnan mukaan bōta on usein virheellisesti pidetty vain alemman luokan jalkaväkeen kuuluvien samuraiden (*ashigaru*) aseena, mutta ryū painottaa sen opiskelun olleen tärkeää jopa komentajille. Yksi selitys bōn opiskelulle samuraiden keskuudessa oli mahdollinen tilanne, jossa keihään (*[[Yari (keihäs)|yari]]*) tai salkoaseen kuten naginatan terä katkeaa taistelukentällä, jolloin pelkkää vartta voitiin käyttää bō-sauvana.

## Muuta

*Teinimutanttininjakilpikonnien Donatello käyttää aseenaan Bō-sauvaa.
*The Walking Dead -sarjan Morgan Jones (Lennie James) käyttää aseenaan Bō-sauvaa.

## Lähteet
Salamajärvi

**Salamajärvi** on kylä Perhon kunnassa Keski-Pohjanmaalla. Kylällä on myös samanniminen järvi. Perhon keskustasta kylälle on matkaa noin 20&nbsp;km.

Salamajärven kylä sijaitsee Perhon kirkonkylältä Kinnulaan johtavan yhdystien 7520 varrella, Suomenselän vedenjakaja-alueella. Tien eteläpuolella on Salamajärven kansallispuisto.

## Katso myös

* Peuran polku

## Aiheesta muualla

* Salamajärvi-Mökälä. Kaustisen seutukunta.
Luxemburgin jalkapallomaajoukkue

**Luxemburgin jalkapallomaajoukkue** on perustettu vuonna 1908. Joukkue on osallistunut jalkapallon maailmanmestaruuskilpailujen karsintoihin säännöllisesti vuodesta 1934, mutta ei ole toistaiseksi läpäissyt niitä. Luxemburgilla on enemmän karsintaosallistumisia sekä MM- että maanosamestaruuskarsinnoissa ilman pääsyä kisoihin kuin millään muulla maalla. Käymistään 91 karsintaottelusta joukkue on voittanut vain kaksi: vuonna 1961 Portugalin 4–2 ja vuonna 1972 Turkin 2–0.

Luxemburg pelasi ensimmäisen virallisen ottelunsa 29. lokakuuta 1911 Ranskaa vastaan. Ottelun voitti Ranska 4–1. Luxemburg on korkeimmillaan ollut FIFA-rankingissa sijalla 93 huhtikuussa 1996 ja alimmillaan sijalla 195 elokuussa 2006. Joukkueen pitkäaikainen päävalmentaja Guy Hellers jätti tehtävänsä elokuussa 2010. 

## Päävalmentajat
* Ernst Melchior (1969-1972)
* Louis Pilot (1978&ndash;1984)
* Paul Philipp (1985&ndash;2001)
* Allan Simonsen (2001&ndash;2004)
* Guy Hellers (2004&ndash;2010)
* Luc Holtz  (2010&ndash;)

## Lähteet
* Team Profile: Luxembourg (LUX)

### Viitteet

## Aiheesta muualla
Vaalipuhe

**Vaalipuhe** on puhe, jonka vaalissa ehdokkaana oleva henkilö pitää äänestäjistä muodostuvalle yleisölle esitelläkseen omia tai edustamansa puolueen näkemyksiä ja lisätäkseen suosiotaan. Puheessa on tapana esittää vaalilupauksia, jotka ilmoittaa täyttävänsä, mikäli tulee valituksi. 

## Lähteet
Fazerin lakritsi

**Fazerin lakritsia** on valmistettu vuodesta 1927, jolloin lakritsin tuotanto siirtyi Fazerille Hangon keksitehtaan oston yhteydessä. Fazerin tavaramerkiksi lakritsi tuli vuonna 1945. 

Lakritsikääreen tumma hahmo on ollut tuotteen tunnus jo Hangon keksitehtaalla, joka aloitti lakritsin valmistuksen vuonna 1921. Fazerin tavaramerkiksi *Fazerin lakritsi* tuli vuonna 1945.

Laku-Pekka on ollut Fazerin lakritsin käärepaperin hahmon kansanomainen nimitys, vaikka Fazer ei ole tätä makeista tällä nimellä myynyt. Nimitys juontaa tämän makeisen pitkästä eurooppalaisesta historiasta.

## Historiaa
1920-luvun lopussa irtolakritsia myytiin purkeista, jonka kyljessä oli tumma tyttö. Toisen maailmansodan jälkeen lakritsia alettiin myydä kääreessä ja kuvaa muutettiin. Vuosien varrella hahmo on muuttunut entistä sukupuolettomammaksi. Yleisesti käytetty lakupekka-nimitys on ilmeisesti peräisin Chymoksen *Laku Pekka* -lakritsista, jonka sukupuoli on selvä. Hahmon alkuperä on kuitenkin brittiläinen nukkepeikko golliwog, sillä tämä lakritsahahmo ei suinkaan ole alkujaan suomalainen.

Golliwogin karikatyyrimainen nukkehahmo sai brittiläisen muotonsa esikuvanaan yhdysvaltalainen mustanaamainen minstrel-nukke. Minstrel-esityksissä valkoiset maalasivat kasvonsa korostetun mustiksi korostaen silmien ja suun ympärystää (ks. Blackface). Lastenkirjallisuudessa Florence Kate Upton loi tämän tunnetun golliwog-satuhahmon 1800-luvun lopulla.

Britanniassa musta golliwog-hahmo yhdistettiin markkinoinnissa mustaan makeiseen, lakritsaan. Britanniassa nämä ns. "lakupekat" poistettiin lakritsikääreiden kuvituksesta 1990-luvulla. Aniksella maustettu Black Jack -lakritsi ehti olla sielläkin markkinoilla 1920-luvulta asti. Sama hahmo poistettiin myös marmeladipurkeista, ja se korvattiin Roald Dahlin satukirjojen hahmoilla.

Suomessa lakritsin nimenä on myös ollut lähes suora käännös Black Jackista, sillä Hellas toi 1950-luvulla markkinoille lakritsan nimeltä Musta Pekka. Britanniassa myydään yhä, nyt kuvitukseltaan täysin neutraalissa pussissa, Minstrels-suklaarakeita.

## Kuvan vaihtaminen
Makeisyhtiö Cloetta Fazer päätti talvella 2007 poistaa neekerinsuukon tavoin keskustelua herättäneen hahmon. Rasistiset ryhmät olivat käyttäneet kyseistä tunnusta mustien vastaisissa t-paidoissaan.
Yhtiö katsoi myös, että uudistus oli tarpeellinen kansainvälistyvillä markkinoilla. Cloetta Fazer neuvotteli lakritsikääreensä uudistamisesta Kuluttajaviraston ja vähemmistövaltuutetun kanssa. Muun muassa brittiläinen eurokansanedustaja Claude Moraes on kritisoinut hahmoa loukkaavaksi.

Suomessa myös Halva käyttää tyyliteltyä golliwog-hahmoa Salmiakkimatto- ja Lakritsimatto-makeisissaan sekä lakritsipurkissaan.

## Lähteet
Claude Moraes

**Claude Moraes** (s. 22. lokakuuta 1965) on brittiläinen työväenpuolueen poliitikko. Hän toimi Euroopan parlamentin jäsenenä vuodesta 1999. Moraes on europarlamentissa sosialistien ja demokraattien ryhmän jäsen. Hän on ollut vuodesta 2014 lähtien kansalaisvapauksien sekä oikeus- ja sisäasioiden valiokunnan puheenjohtaja.

Moraes on ollut jäsen europarlamentin oikeudellisten ja sisämarkkina-asioiden valiokunnassa 1999–2000, työllisyys- ja sosiaalivaliokunnassa 2000–2004 ja kansalaisvapauksien sekä oikeus- ja sisäasioiden valiokunnassa vuodesta 2004 lähtien. Hän oli suhteista Etelä-Afrikkaan vastaavan valtuuskunnan jäsen 2004–2009, Euroopan maiden alueen epäiltyä käyttöä CIA:n vankikuljetuksiin ja laittomaan vankien säilyttämiseen käsittelevän väliaikaisen valiokunnan jäsen 2006–2007, suhteista Arabian niemimaahan vastaavan valtuuskunnan jäsen 2009, järjestäytynyttä rikollisuutta, korruptiota ja rahanpesua käsittelevän erityisvaliokunnan jäsen 2012–2013 ja suhteista Etelä-Aasian maihin vastaavan valtuuskunnan jäsen vuodesta 2014 lähtien. Vuodesta 2014 lähtien hän on ollut myös kansalaisvapauksien sekä oikeus- ja sisäasioiden valiokunnan puheenjohtaja.

Moraes herätti loppuvuodesta 2006 Suomessa keskustelua kysyttyään neuvostolta, mihin toimiin tämä ryhtyy Cloetta Fazer Oy:n tummaihoista poikaa parodioivan käärepaperitunnuksen ja Brunbergin suklaasuukkotunnuksen vuoksi. Neuvosto vastasi, ettei sillä ollut toimivaltaa asiassa (perusteena direktiivi 2000/43/EY, EYVL L 180, 19.7.2000 s. 22).

## Lähteet
Michael Mizrachi

**Michael David "The Grinder" Mizrachi** (s. 5. tammikuuta 1981, Miami, Florida) on yhdysvaltalainen pokeriammattilainen. 

Nuorena Mizrachi halusi lääkäriksi, aloitti pokerinpeluun 15-vuotiaana ja lopulta keskeytti collegen pelatakseen pokeria täyspäiväisesti. 

## Pokeriura

Tammikuussa 2005 Mizrachi oli viides World Poker Tourin World Poker Open -turnauksessa. Seuraavassa kuussa hän otti toistaiseksi suurimman voittonsa, 1&nbsp;859&nbsp;909 dollarin ykköspalkinnon WPT:n L.A. Poker Classicissa. Saman vuoden World Series of Pokerissa hän oli rahasijoilla kaikkiaan seitsemän kertaa (eniten kaudella 2005). 

WPT:n neljännellä kaudella tammikuussa 2006 Mizrachi tuli Gold Strike World Poker Openissa toiseksi Scotty Nguyenin jälkeen. Heti seuraavan WPT-turnauksen hän voitti: Borgata Winter Openin ykkössija toi hänelle palkkioksi 1&nbsp;173&nbsp;373 dollaria ja Cadillac Escaladen.

Keväällä 2007 Mizrachi voitti 1&nbsp;000 dollarin pot limit omaha -turnauksen The Wynn Classicissa ja 2&nbsp;000 dollarin no limit hold'em -turnauksen Mirage Poker Showdownissa. Kesäkuussa 2008 WSOP:n 10&nbsp;000 dollarin pot limit omahan maailmanmestaruusturnauksessa hän oli kolmas ansaiten 331&nbsp;279 dollaria.

Vuonna 2009 Mizrachi voitti Festa al Lagon 5&nbsp;000 dollarin no limit -turnauksen (ykköspalkinto 120&nbsp;036 dollaria) ja oli toinen WSOP Circuitin Caesars Palacen osakilpailussa (palkintosumma 143&nbsp;512 dollaria).

Vuoden 2010 WSOP:ssa Mizrachi voitti 50&nbsp;000 dollarin Player's Championship -turnauksen, jonka ykköspalkinto oli 1&nbsp;559&nbsp;046 dollaria. Samassa turnauksessa hänen veljensä Robert sijoittui viidenneksi. Vuoden 2010 pääturnauksessa Mizrachi selviytyi marraskuussa pelattuun finaalipöytään, jossa sijoittui viidenneksi ansaiten 2&nbsp;332&nbsp;992 dollaria. WSOP:n 2010 pääturnauksessa ensimmäistä kertaa neljä sisarusta pääsi rahasijoille: Michaelin lisäksi myös hänen veljensä Robert (116.), Daniel (345.) ja Eric Mizrachi (718.) olivat rahasijoilla. 

*[[Card Player]]* -lehti valitsi Michael Mizrachin vuoden pelaajaksi 2006. Kesäkuussa 2011 Mizrachin pokeriuran turnausansiot ylittivät 11,2 miljoonaa dollaria. Hän on The Hendon Mobin kaikkien aikojen turnausvoittotilaston yhdeksäntenä.

## Perhe

Michael Mizrachin vanhempi veli Robert Mizrachi on myös menestyvä pokerinpelaaja. Kaksoisveli Eric pelaa myös, nuorempi veli Daniel on taikuri. Michael Mizrachilla ja hänen vaimollaan Aidilaylla on poika (Paul William, nimetty isoisänsä mukaan) ja tytär (Julie Malka). Perhe asuu Hollywoodissa, Floridassa. Mizrachi puhuu sujuvaa hepreaa.

## Lähteet

## Aiheesta muualla
* Viralliset kotisivut 
*